Vilniaus Židinio suaugusiųjų gimnazija

Vilniaus „Židinio“ suaugusiųjų gimnazija – dieninė, savarankiško mokymosi bendrojo lavinimo mokykla Vilniuje, vykdanti pradinio, pagrindinio, vidurinio ir papildomo ugdymo programas lietuvių kalba. Įstaigos kodas 190009733.

 Istorija 

1945 m. įkurta Vilniaus 2-oji suaugusiųjų gimnazija, 1949–1951 m. 1-oji suaugusiųjų vidurinė mokykla. Tai buvo dvikalbė vidurinė mokykla. Mokomosios kalbos: rusų ir lietuvių. Mokėsi Vilniaus miesto didžiųjų pramonės įmonių darbuotojai. 1951 m. mokykla tampa 6-ąja darbo jaunimo mokykla, 1965 m. 6-oji vakarinė pamaininė vidurinė mokykla. 

1979–1987 m. mokykloje mokoma vien tik rusų kalba, nuo 1987 m. mokykloje dėstoma tik lietuvių kalba. 1989-1991 m. Lietuvos valstybei atgavus nepriklausomybę mokykla pavadinama 6-oji suaugusiųjų vidurinė mokykla, joje
organizuotas mokymas nuo 10 iki 12 klasės. 1998 m. vykdant ugdymo įstaigų reformą, mokykloms buvo suteikta teisė pačioms pasirinkti pavadinimą. Mokyklos bendruomenės sprendimu 6-oji suaugusiųjų vidurinė pavadinta Vilniaus „Židinio“ suaugusiųjų vidurine mokykla. Mokymas vyksta dviem pamainomis, tad mokiniai gali lengvai prisiderinti prie savo darbo sąlygų. Į mokyklą priimami mokiniai sulaukę 18 metų amžiaus. Mokykloje sudarytos sąlygos mokytis ir neįgaliesiems.

Anksčiau mokykla veikė adresu Kauno g. 43.

 Direktoriai 
 Birutė Perveneckienė

 Nuorodos 
 Mokyklos svetainė

Židinio suaugusiųjų
Kategorija:Lietuvos gimnazijos